《送黑翠峰参戎赴留都不觉发江湖廊庙之悃》
明代·湛若水

黑公自名将，倾盖禺山坡。谈兵樽俎间，只手提天戈。

适当喉舌地，国脉在运河。锁钥固荣卫，腹心赖调和。

文武有吉甫，庙算帝心嘉。忠信挞秦楚，一心不在多。

倭奴偏水战，出没淩苍波。短兵慎相接，长技我爪哇。

丈人出奇计，攻守万无差。吾有进取策，并用夫如何。

请调三土州，家兵强莫过。亲裹土粮来，无费我公家。

功成酬以爵，否则削有加。乌艚绝港口，众兵如刈麻。

二策须兼举，相与灭么么。钟鼓闻天地，晏眠嬉且歌。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。